Na temelju članka 19. i 29. Zakona o službenicima i namještenicima u lokalnoj i područnoj (regionalnoj) samoupravi (NN broj 86/08, 61/11, 4/18 i 112/19 - u daljnjem tekstu: Zakon) pročelnica Jedinstvenog upravnog odjela Općine Šodolovci raspisuje

**OGLAS**

**za prijam u službu na određeno vrijeme**

**u Jedinstveni upravni odjel Općine Šodolovci**

**- REFERENT- KOMUNALNI REDAR- 1 IZVRŠITELJ NA ODREĐENO VRIJEME U TRAJANJU OD ŠEST (6) MJESECI**

Uvjeti:

- srednja stručna sprema tehničke, poljoprivredne ili upravne/ekonomske struke

- jedna godina radnog iskustva na odgovarajućim poslovima,

- položen državni stručni ispit

- vozačka dozvola B kategorije

- poznavanje rada na računalu

Pored navedenih Uvjeta kandidati trebaju ispunjavati i opće uvjete za prijam u službu iz članka 12. Zakona. U službu ne može biti primljena osoba za čiji prijam postoje zapreke iz članka 15. i 16. Zakona.

Natjecati se mogu i osobe koje nemaju položen državni stručni ispit pod uvjetom da ga polože u skladu sa Zakonom.

Radnim iskustvom na odgovarajućim poslovima podrazumijeva se radno iskustvo (radno iskustvo ostvareno u službi u upravnim tijelima lokalnih jedinica, u državnoj ili javnoj službi, u radnom odnosu kod privatnog poslodavca te vrijeme samostalnog obavljanja profesionalne djelatnosti u skladu s posebnim propisima ili obavljanje poslova u međunarodnim organizacijama) ostvareno na poslovima navedenog stupnja obrazovanja (stručne spreme) i struke.

Na oglas se mogu ravnopravno prijaviti osobe oba spola, a izrazi koji se koriste u ovom Oglasu za osobe u muškom rodu uporabljeni su neutralno i odnose se na muške i ženske osobe.

Služba se zasniva na određeno vrijeme u trajanju od šest (6) mjeseci uz obvezni probni rad u trajanju od dva (2) mjeseca.

Uz prijavu na oglas kandidati su dužni priložiti:

* životopis
* dokaz o hrvatskom državljanstvu (presliku osobne iskaznice, putovnice ili domovnice)
* dokaz o odgovarajućem stupnju obrazovanja, stručnoj spremi (preslika svjedodžbe)
* dokaz o dosadašnjem radnom iskustvu (preslika elektroničkog zapisa o podacima evidentiranim u bazi podataka Hrvatskog zavoda za mirovinsko osiguranje ili potvrda poslodavca o zaposlenju iz koje je vidljiva vrsta poslova koju je osoba obavljala i duljina trajanja radnog odnosa, preslika ugovora o radu i sl.)
* uvjerenje nadležnog suda da se protiv kandidata ne vodi kazneni postupak (ne starije od 6 mjeseci)
* dokaz da kandidat poznaje rad na računalu (svjedodžba, potvrda ili vlastoručno potpisana izjava)
* dokaz da kandidat posjeduje vozačku dozvolu B kategorije (preslika vozačke dozvole)
* izvornik vlastoručno potpisane izjave da za prijam u službu ne postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi (NN 86/08).

Izabrani kandidat obvezan je na zahtjev poslodavca dostaviti original dokumentaciju ili omogućiti uvid u istu.

Podnositelj prijave koji ostvaruje pravo prednosti pri zapošljavanju prema posebnim propisima dužan je u prijavi na oglas pozvati se na to pravo i ima prednost u odnosu na ostale kandidate samo pod jednakim uvjetima.

Uz prijavu na oglas podnositelj prijave koji se poziva na pravo prednosti dužan je u prijavi na oglas priložiti sve dokaze o ispunjavanju traženih uvjeta, kao i rješenje o priznatom statusu, odnosno potvrdu o priznatom statusu kojim se dokazuje postojanje prava prednosti na koji se poziva.

Nepravodobne i nepotpune prijave na oglas neće se razmatrati, a osobe koje podnesu takve prijave neće se smatrati kandidatima prijavljenim na oglas.

Kandidati koji ne ispunjavaju formalne uvjete iz oglasa o tome će biti obaviješteni pisano.

Urednom prijavom smatra se prijava koja sadržava sve podatke i priloge navedene u oglasu. Za kandidate prijavljene na oglas čije su prijave uredne i koji ispunjavaju formalne uvjete provest će se provjera znanja i sposobnosti putem pisanog testiranja te intervju. Ako kandidat ne pristupi testiranju smatra se da je povukao prijavu na oglas.

Podaci o vremenu održavanja prethodne provjere znanja i sposobnosti kandidata objavit će se na web stranici općine Šodolovci [www.sodolovci.hr](http://www.sodolovci.hr) najmanje pet (5) dana prije održavanja provjere.

Na službenoj web-stranici Općine Šodolovci [www.sodolovci.hr](http://www.sodolovci.hr) objavljen je opis poslova, te podaci o plaći radnog mjesta koje se popunjava. Obrasci traženih Izjava objavljeni su i dostupni također na službenoj web stranici općine uz objavljeni oglas.

**Prijave na oglas s dokazima o ispunjavanju uvjeta, dostavljaju se na adresu: Općina Šodolovci, Ive Andrića 3, Šodolovci, 31215 Ernestinovo, u roku od 8 dana od objave oglasa na Hrvatskom zavodu za zapošljavanje, s naznakom: „NE OTVARAJ - oglas za prijam u službu (referent- komunalni redar)“.**

Pravni i drugi izvori za pripremanje kandidata za testiranje:

1. Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07 125/08, 36/09, 150/11, 144/12, 19/13, 137/15, 123/17 i 98/19)

2. Statut Općine Šodolovci („službeni glasnik Općine Šodolovci“ broj 3/09, 2/13, 7/16 i 4/18),

3. Zakon o komunalnom gospodarstvu („Narodne novine“ broj 68, 110/18 i 32/20)

4. Zakon o općem upravnom postupku („Narodne novine“ 47/09)

5. Odluka o komunalnom redu („službeni glasnik općine Šodolovci“ broj 5/19)

O rezultatima oglasa kandidati će biti obaviješteni u zakonskom roku.

Nakon raspisanog oglasa ne mora se izvršiti izbor i u tom slučaju se donosi Odluka o poništenju. Odluka o poništenju dostavlja se svim kandidatima prijavljenim na oglas. Protiv Odluke o poništenju natječaja nije dopušteno podnošenje pravnih lijekova.

Odluka o poništenju oglasa donosi se i u slučaju kada se na oglas ne prijavi niti jedan kandidat.

Klasa:112-03/20-01/2

Urbroj:2121/11-03-20-1

Šodolovci, 17. rujna 2020.

PROČELNICA:

Jovana Avrić, mag. iur.